ఇంగ్లాండ్ మహిళా క్రికెట్ జట్టు

**ఇంగ్లాండ్ మహిళా క్రికెట్ జట్టు** అంతర్జాతీయ మహిళల క్రికెట్‌లో ఇంగ్లాండ్, వేల్స్‌లకు ప్రాతినిధ్యం వహిస్తుంది. 1998 నుండి, ఇంగ్లాండ్ అండ్ వేల్స్ క్రికెట్ బోర్డ్ (ఇసిబి) దీన్ని నిర్వహిస్తోంది. అంతకు ముందు మహిళా క్రికెట్ సంఘం నిర్వహించేది. ఇంగ్లాండ్‌కు, టెస్టులు, వన్డే ఇంటర్నేషనల్ (వన్‌డే) ట్వంటీ 20 ఇంటర్నేషనల్ (T20I) హోదాతో అంతర్జాతీయ క్రికెట్ కౌన్సిల్‌లో పూర్తిస్థాయి సభ్యత్వం ఉంది. జట్టుకు ప్రస్తుతం హీథర్ నైట్ కెప్టెన్‌గా, జోన్ లూయిస్ కోచ్‌గా ఉన్నారు.

ఇంగ్లాండ్ జట్టు 1934లో మొట్టమొదటి మహిళల టెస్టు మ్యాచ్‌లో ఆస్ట్రేలియాతో ఆడి, 9 వికెట్ల తేడాతో గెలిచింది. రెండు జట్లు ఇప్పుడు మహిళల యాషెస్ ట్రోఫీ కోసం క్రమం తప్పకుండా పోటీ పడుతున్నాయి. ఇంగ్లాండ్, 1973 లో సొంతగడ్డపై మొదటి మహిళల క్రికెట్ ప్రపంచ కప్‌లో ఆడి, టోర్నమెంట్‌ను గెలుచుకుంది. 1993, 2009, 2017 లో మరో మూడుసార్లు ప్రపంచకప్‌ను గెలుచుకుంది. 2017 విజయం తర్వాత, వారికి BBC స్పోర్ట్స్ టీమ్ ఆఫ్ ది ఇయర్ అవార్డు లభించింది. 2005లో మొట్టమొదటి ట్వంటీ20 ఇంటర్నేషనల్‌లో న్యూజిలాండ్‌పై ఆడారు. 2009 లో ప్రారంభ ICC మహిళల ప్రపంచ ట్వంటీ20ని గెలుచుకున్నారు.

## చరిత్ర
thumb|1935లో సిడ్నీలో ఇంగ్లాండ్ ఆస్ట్రేలియాల మధ్య జరిగిన రెండో మహిళల టెస్టు మ్యాచ్‌లో

### మార్గదర్శులు
పురుషుల బాడీలైన్ పర్యటన మూడు సంవత్సరాల తర్వాత బెట్టీ ఆర్చ్‌డేల్ నేతృత్వంలోని ఇంగ్లాండ్‌ జట్టు 1934–35 వేసవిలో ఆస్ట్రేలియా పర్యటనకు వెళ్లింది. ఆ విధంగా ఇంగ్లాండ్, మొట్టమొదటి మహిళా టెస్టు సిరీస్‌లో భాగమైంది. కెప్టెన్‌తో సహా ఇంగ్లాండ్‌ జట్టుకు ఆస్ట్రేలియా ప్రేక్షకుల నుండి స్వాగతం లభించింది. మొదటి టెస్ట్‌లు రెండింటినీ గెలిచి, మూడోది డ్రా చేసుకుని ఇంగ్లండ్, మొదటి మహిళల టెస్టు సిరీస్‌ను గెలుచుకుంది. అలాగే తిరిగి వెళ్తూ న్యూజిలాండ్‌తో కూడా ఆడి ఇన్నింగ్స్, 337 పరుగుల తేడాతో ఓడించింది. ఆ మ్యాచ్‌లో బెట్టీ స్నోబాల్ 189 పరుగులు చేసింది. అర్ధ శతాబ్ది పాటు ఇది మహిళల టెస్టు రికార్డుగా నిలిచిఉంది. అయితే ఆల్‌రౌండరు మైర్టిల్ మక్లాగన్, ఆ కాలంలో వారి ప్రముఖ క్రీడాకారిణి, ఆనాటి అత్యుత్తమ మహిళా క్రికెటర్లలో ఒకరు. ఆమె 1935 జనవరి 7న మహిళల టెస్టు మ్యాచ్‌లో మొట్టమొదటి సెంచరీ సాధించింది.

రెండు సంవత్సరాల తర్వాత, నార్తాంప్టన్‌లో ఆస్ట్రేలియా చేతిలో ఇంగ్లండ్, మొదటి టెస్టు ఓటమిని చవిచూసింది. ఆస్ట్రేలియా చేసిన ఆ తొలి పర్యటనలో, ఏడుగురు కొత్త ఆటగాళ్లతో కూడిన ఇంగ్లండ్ జట్టు మొదటి రోజు 300 పరుగులు చేసింది. రెండో ఇన్నింగ్స్‌లో ఆస్ట్రేలియాను 102 పరుగులకు ఆలౌట్ చేసినప్పటికీ, వారు 31 పరుగుల తేడాతో ఓడిపోయారు. రెండవ టెస్టులో మైర్టిల్ మక్లాగన్ మొదటి ఇన్నింగ్స్‌లో 115 పరుగులు చేసి, ఆ తరువాత బౌలింగులో ఐదు వికెట్లు పడగొట్టింది. ఇంగ్లండ్ ఆ టెస్టును చేజిక్కించుకుంది. మూడవ టెస్టు డ్రా అవడంతో సిరీస్‌ను 1-1తో సమంగా ముగిసింది.

### మొదటి ప్రపంచ కప్
వెస్టిండీస్‌కు ఇంకా టెస్టు హోదా ఇవ్వనప్పటికీ, 1969-70, 1970-71లో ఇంగ్లండ్, సర్ జాక్ హేవార్డ్ స్పాన్సరు చేయగా రెండు సార్లు అక్కడికి పర్యటనలకు వెళ్లింది. స్పాన్సర్‌షిప్ కోసం ఇంగ్లండ్ కెప్టెన్ హేహో-ఫ్లింట్ హేవార్డ్‌కు ఉత్తరాలు రాసింది. 1971లో ఇద్దరూ మాట్లాడుకున్న తర్వాత, హేవార్డ్, ఉమెన్స్ క్రికెట్ అసోసియేషన్ క్రికెట్‌లో మొదటి ప్రపంచ కప్‌గా అవతరించిన ప్రారంభ మహిళల ప్రపంచ కప్‌ను నిర్వహించడానికి అంగీకరించారు. ఇంగ్లండ్ రెండు జట్లను రంగం లోకి దింపింది: మామూలు సీనియర్ జట్టుతో పాటు పేరుతో మరో జట్టు. యంగ్ ఇంగ్లండ్ జట్టు మొదటి మహిళల వన్డే ఇంటర్నేషనల్‌లో ఆస్ట్రేలియా చేతిలో 57 పరుగులకే ఆలౌట్ అయింది. ఇవి కాకుండా, ముగ్గురు ఇంగ్లీష్ మహిళలు, ఆడ్రీ డిస్బరీ, వెండీ విలియమ్స్, పమేలా క్రెయిన్ అంతర్జాతీయ XI జట్టు తరఫున ఆడారు.

యంగ్ ఇంగ్లండ్ జట్టు ఇంటర్నేషనల్ XI పై ఒక గేమ్ గెలిచింది. అయితే ప్రధాన ఇంగ్లాండ్ జట్టు, తమ మొదటి ఐదు గేమ్‌లలో నాలుగు గెలిచింది. న్యూజిలాండ్‌తో జరిగిన మ్యాచ్‌లో, వర్షం కారణంగా 15 ఓవర్ల తర్వాత, చివరి 20 నుండి 71 పరుగులకు ఒక వికెట్ నష్టానికి 34 పరుగులు వచ్చాయి. "సగటు రన్ రేట్" ప్రకారం న్యూజిలాండ్‌ను విజేతగా ప్రకటించారు. ఆస్ట్రేలియా ఇంగ్లాండ్‌లు చివరి గేమ్‌ ఆడాయి. ఎడ్జ్‌బాస్టన్‌లో "అద్భుతమైన" వాతావరణంలో ఎనిడ్ బేక్‌వెల్, టోర్నమెంట్‌లో తన రెండవ సెంచరీ సాధించింది. ఇంగ్లండ్ మూడు వికెట్ల నష్టానికి 273 పరుగులు చేసింది. బేక్‌వెల్ 12 ఓవర్లు బౌలింగ్ చేసి 28 పరుగులిచ్చి, జాకీ పోటర్ వికెట్ తీసింది. ఇంగ్లండ్ ఆస్ట్రేలియాను 60 ఓవర్లలో 187 పరుగులకే పరిమితం చేసి ప్రపంచ కప్‌ను గెలుచుకుంది.

### 2012 వరల్డ్ ట్వంటీ20
శ్రీలంకలో జరిగిన 2012 ప్రపంచ ట్వంటీ20 లో, ఇంగ్లండ్ ఫేవరెట్‌గా రంగం లోకి దిగింది. ఇంగ్లాండ్ జట్టు లోని సూసీ రోవ్‌కు బొటనవేలు విరగడంతో ఆమె స్థానంలో కొత్త క్రీడాకారిణి అమీ జోన్స్ వచ్చింది.

ఇంగ్లండ్ పాకిస్తాన్‌పై విజయంతో ప్రారంభించింది. వారి రెండవ గేమ్‌లో భారత్‌పై తొమ్మిది వికెట్ల తేడాతో విజయం సాధించి, నాకౌట్ దశకు అర్హత సాధించారు.

ఇంగ్లాండ్ ఆఖరి గ్రూప్ గేమ్ ఆస్ట్రేలియాతో జరిగింది. ఇరు జట్లు ఇప్పటికే అర్హత సాధించినప్పటికీ, సంభావ్య ఫైనల్ మ్యాచ్-అప్‌కి ముందు మానసిక ప్రయోజనాన్ని పొందడానికి ఈ గేమ్ మంచి అవకాశంగా భావించబడింది. ఆస్ట్రేలియా 144–5 చేసి ఆకట్టుకుంది. టేలర్ 65* వ్యాట్ 33* పరుగులతో ఇంగ్లండ్ సునాయాసంగా విజయం సాధించింది. న్యూజిలాండ్‌తో జరిగిన సెమీ-ఫైనల్‌లో ఇంగ్లండ్ ఇదే జోరును కొనసాగించి, రెండవసారి ప్రపంచ ట్వంటీ20 ఫైనల్‌కు చేరుకుంది.

ఫైనల్ మ్యాచ్ అక్టోబరు 7న కొలంబోలో ఇంగ్లాండ్, ఆస్ట్రేలియాల మధ్య జరిగింది. ఆస్ట్రేలియా మొదట బ్యాటింగు చేస్తూ అత్యధిక మెరుగైన ప్రారంభం సాధించింది. పవర్‌ప్లే సమయంలో, మొదటి 6 ఓవర్లలో వికెట్ నష్టపోకుండా 47 పరుగులు చేసింది. ఆ తరువాత జెస్ కామెరాన్ 34 బంతుల్లో 45 పరుగులు చేసింది. కామెరాన్ అవుట్ అయిన తర్వాత ఆస్ట్రేలియా తమ చివరి 23 బంతుల్లో 23 పరుగులు మాత్రమే చేసినప్పటికీ, 142–4 తో ముగించి, ఇంగ్లాండ్‌కు గట్టి లక్ష్యాన్నే నిర్దేశించారు. ఇంగ్లండ్ ఆస్ట్రేలియా లాగా వేగంగా మొదలుపెట్టలేకపోయింది. ముఖ్యమైన సమయాల్లో ఆస్ట్రేలియా కీలకమైన వికెట్లు తీసింది. బ్రంట్‌ 17వ ఓవర్‌ తొలి బంతికి జెస్‌ జోనాస్సేన్‌ బౌల్డ్‌ కావడంతో ఇంగ్లండ్‌ 23 బంతుల్లో 42 పరుగులు చేయాల్సి ఉండగా కేవలం 3 వికెట్లు మాత్రమే మిగిలాయి. జెన్నీ గన్, డానియెల్ హాజెల్‌లు సాహసోపేతమైన ప్రయత్నాలు చేసారు. ఎరిన్ ఒస్బోర్న్ వేసిన ఆఖరి బంతిని హాజెల్ సిక్స్ కొట్టలేకపోయింది, ఆస్ట్రేలియా 4 పరుగుల తేడాతో గెలిచింది.

### 2013 మహిళల ప్రపంచ కప్
ఇంగ్లండ్ 2013 మహిళల క్రికెట్ ప్రపంచ కప్ కోసం భారతదేశం వెళ్లింది. ఉత్కంఠభరితంగా సాగిన తొలి మ్యాచ్‌లో ఇంగ్లండ్, శ్రీలంకతో ఓడిపోయింది. రెండవ మ్యాచ్‌లో భారత్‌పై నెగ్గింది. ఆ తరువాత శ్రీలంక భారత్‌పై కూడా నెగ్గి తరువాతి దశకు చేరుకుంది.

సూపర్ సిక్స్ దశలో ఇంగ్లాండ్ తమ తొలి మ్యాచ్‌లో ఆస్ట్రేలియా చేతిలో ఓడిపోయింది. ఆ మ్యాచ్‌ తరువాతి పరిస్థితి - ఆస్ట్రేలియా వెస్టిండీస్‌ను ఓడించి, ఇంగ్లాండ్ న్యూజిలాండ్‌ను ఓడిస్తే ఇంగ్లాండ్ ఫైనల్‌కు చేరుకుంటుంది. ఈ పరిస్థితిలో ఇంగ్లాండ్, న్యూజిలాండ్‌తో తన చివరి సూపర్ సిక్స్ మ్యాచ్‌కి దిగింది. అయితే, ఈ మ్యాచ్ ప్రారంభ దశలో ఉండగానే - వెస్టిండీస్ ఆస్ట్రేలియాపై అద్భుతమైన విజయాన్ని సాధించిందని వార్తలు వచ్చాయి. అంటే ఫైనల్‌లో పోటీపడెది ఆ రెండు జట్లేనని తేలిపోయింది. ఇక ఇంగ్లండ్, న్యూజిలాండ్‌లు 3, 4 స్థానాల కోసం పోటీ పడతాయి. దాంతో ఆట లోని తీవ్రత పోయింది. ఇంగ్లాండ్ 15 పరుగుల తేడాతో విజయం సాధించింది. మళ్ళీ అవే జట్లు 3వ/4వ స్థానం కోసం పోటీ పడ్డాయి. ఇంగ్లాండ్ మళ్ళీ గెలిచి, 3 వ స్థానంలో నిలిచింది.

## వేల్స్ స్థితి
ఇంగ్లాండ్ అండ్ వేల్స్ క్రికెట్ బోర్డులో భాగంగా ఇంగ్లాండ్ మహిళల క్రికెట్ జట్టు ఇంగ్లాండ్, వేల్స్ రెండింటికీ ప్రాతినిధ్యం వహిస్తుంది. లిన్ థామస్ వంటి వెల్ష్ క్రికెటర్లు ఇంగ్లాండ్ తరపున ఆడారు.

క్రికెట్ వేల్స్ నిరంతరం ఇసిబికి మద్దతు ఇస్తోంది. వేల్స్ మహిళల జాతీయ క్రికెట్ జట్టు మహిళల కౌంటీ క్రికెట్ నిర్మాణంలో దేశీయ జట్టుగా పనిచేస్తుంది. మహిళల కౌంటీ ఛాంపియన్‌షిప్‌లో 2019 వరకు పోటీపడింది. మహిళల ట్వంటీ20 కప్‌లో పోటీని కొనసాగిస్తుంది. దేశం లోని కొత్త ప్రాంతీయ క్రికెట్ నిర్మాణంలో వేల్స్ కూడా ఒక భాగం. ఇది వెస్ట్రన్ స్టార్మ్ ప్రాంతీయ హబ్‌లో భాగం, అలాగే ది హండ్రెడ్‌లో వెల్ష్ ఫైర్ ద్వారా ప్రాతినిధ్యం వహిస్తుంది.

పురుషుల క్రికెట్‌లో అంతర్జాతీయంగా పోటీపడే వెల్ష్ క్రికెట్ జట్టు లేకపోవడంపై రాజకీయ నాయకులు అనేక వ్యాఖ్యలు చేసారు. సెనెడ్‌లో చర్చలు చేసారు. అయితే, వీళ్ళ చర్చలు మహిళల ఆటపై కూడానా అనేది అస్పష్టంగా ఉంది. 2005లో మహిళల యూరోపియన్ ఛాంపియన్‌షిప్‌లో వేల్స్ అంతర్జాతీయంగా పోటీ చేసింది. ఆ టోర్నమెంటు వేల్స్‌లోనే జరిగింది, ఇంగ్లాండ్‌తో పాటు, మరో మూడు యూరోపియన్ మహిళా క్రికెట్ జట్లతో ఆడింది.

## టోర్నమెంటు చరిత్ర

### మహిళల క్రికెట్ ప్రపంచ కప్
thumb|ఇంగ్లాండ్ ప్రపంచ కప్ స్టార్లు (LR) షార్లెట్ ఎడ్వర్డ్స్, లిన్నే థామస్, ఎనిడ్ బేక్‌వెల్, 2017–18 మహిళల యాషెస్ టెస్టు సందర్భంగా నార్త్ సిడ్నీ ఓవల్‌లో తీసిన ఫోటో

* 1973 : విజేతలు
* 1978 : రన్నర్స్-అప్
* 1982 : రన్నర్స్-అప్
* 1988 : రన్నరప్
* 1993 : విజేతలు
* 1997 : సెమీ-ఫైనల్స్
* 2000 : ఐదవ స్థానం
* 2005 : సెమీ-ఫైనల్స్
* 2009 : విజేతలు
* 2013 : మూడవ స్థానం
* 2017 : విజేతలు
* 2022 : రన్నరప్

### మహిళల యూరోపియన్ క్రికెట్ ఛాంపియన్‌షిప్

* 1989: విజేతలు
* 1990: విజేతలు
* 1991: విజేతలు
* 1995: విజేతలు
* 1999: విజేతలు
* 2001: రన్నర్స్-అప్
* 2005: విజేతలు (డెవలప్‌మెంట్ స్క్వాడ్)
* 2007: విజేతలు (డెవలప్‌మెంట్ స్క్వాడ్)

*(గమనిక: ఇంగ్లండ్ ప్రతి యూరోపియన్ ఛాంపియన్‌షిప్ టోర్నమెంట్‌కి డెవలప్‌మెంట్ స్క్వాడ్‌ను పంపింది, అయితే ఇది ప్రత్యేకంగా 2005 & 2007లో మాత్రమే సూచించబడింది).*

### ICC మహిళల ప్రపంచ ట్వంటీ20

* 2009 : విజేతలు
* 2010 : గ్రూప్ స్టేజ్
* 2012 : రన్నరప్
* 2014 : రన్నర్స్-అప్
* 2016 : సెమీ-ఫైనల్స్
* 2018 : రన్నర్స్-అప్
* 2020 : సెమీ-ఫైనల్స్
* 2023 : సెమీ-ఫైనల్స్

## గౌరవాలు

* **మహిళల ప్రపంచ కప్ :**
** **ఛాంపియన్స్ (4):** 1973, 1993, 2009, 2017
** **రన్నర్స్-అప్ (4):** 1978, 1982, 1988, 2022
* **మహిళల టీ20 ప్రపంచకప్ :**
** **ఛాంపియన్స్ (1):** 2009
** **రన్నర్స్-అప్ (3):** 2012, 2014, 2018

## ప్రస్తుత అంతర్జాతీయ ర్యాంకింగ్స్
ICC వన్డే, T20I ప్రదర్శనల ద్వారా జట్లను ర్యాంకింగ్ చేస్తుంది. వారు టెస్టు క్రికెట్ కోసం మహిళల జట్లకు ర్యాంక్ ఇవ్వరు.

## ప్రస్తుత స్క్వాడ్
ఇంగ్లండ్‌తో సెంట్రల్ కాంట్రాక్టు పొందిన వారు గానీ, 2023లో సిరీస్ కోసం జట్టులో చేరినవారు గానీ క్రీడాకారిణుల జాబితా.

* *వాలు* పేర్లున్న ప్లేయర్లు కొత్తవారు.
* ఇసిబి ***సెంట్రల్*** కాంట్రాక్ట్ 2022–2023 కాలాన్ని సూచిస్తుంది.
* ***ఫుల్-టైమ్ డొమెస్టిక్*** కాంట్రాక్ట్ అనేది ప్రాంతీయ హబ్ సైడ్ కోసం ప్రొఫెషనల్‌గా ఆడే ఆటగాళ్లను సూచిస్తుంది.

## రికార్డులు

### టెస్టు క్రికెట్ - వ్యక్తిగత రికార్డులు
*బోల్డ్‌గా చూపించిన ఆటగాళ్లు ఇప్పటికీ అంతర్జాతీయ క్రికెట్‌లో చురుకుగా ఉన్నారు*

#### అత్యధిక మ్యాచ్‌లు

#### అత్యధిక పరుగులు చేసినవారు

#### అత్యధిక స్కోర్లు

#### అత్యధిక వికెట్లు తీసినవారు

#### అత్యుత్తమ బౌలింగ్ గణాంకాలు

### వన్‌డే అంతర్జాతీయ క్రికెట్ - వ్యక్తిగత రికార్డులు
*బోల్డ్‌గా చూపించిన ఆటగాళ్లు ఇప్పటికీ అంతర్జాతీయ క్రికెట్‌లో చురుకుగా ఉన్నారు*

#### అత్యధిక మ్యాచ్‌లు

#### అత్యధిక పరుగులు

#### అత్యధిక స్కోర్లు

#### అత్యధిక వికెట్లు తీసిన బౌలరు

#### అత్యుత్తమ బౌలింగ్ గణాంకాలు

### ట్వంటీ20 అంతర్జాతీయ క్రికెట్ - వ్యక్తిగత రికార్డులు
*బోల్డ్‌గా చూపించిన ఆటగాళ్లు ఇప్పటికీ అంతర్జాతీయ క్రికెట్‌లో చురుకుగా ఉన్నారు*

#### అత్యధిక మ్యాచ్‌లు

#### అత్యధిక పరుగుల స్కోరరు

#### అత్యధిక స్కోర్లు

#### అత్యధిక వికెట్లు తీసినవారు

#### అత్యుత్తమ బౌలింగ్ గణాంకాలు

## ఇవి కూడా చూడండి

* ప్రత్యర్థి వారీగా ఇంగ్లండ్ మహిళల క్రికెట్ జట్టు రికార్డు

## మూలాలు

వర్గం:దేశాల వారీగా మహిళా క్రికెట్ జట్లు